मुंबई। अभिनेता अर्जुन रामपाल (Arjun Rampal) ने अपने नवजात बेटे का हाथ पकड़े हुए अपनी एक प्यारी
तस्वीर साझा की है। अर्जुन रामपाल की गर्लफ्रेंड दक्षिण अफ्रीकी मॉडल गैब्रिएला डेमेट्रियड्स ने 18 जुलाई को एक बेटे को जन्म दिया था। इसके बाद अर्जुन ने अपने इंस्टाग्राम स्टोरी पर बच्चे की एक तस्वीर साझा की। इसमें उनके बेटे का हाथ दिखाई दे रहा है और साथ ही अर्जुन की उंगलियां दिख रही हैं।
बेटे की तस्वीर साझा करते हुए अर्जुन ने लिखा, 'उफ'। इसके बाद उन्होंने ढेर सारी दिल की इमोजी भी बनाई।
गैब्रिएला ने भी एक अन्य पोस्ट में यही तस्वीर साझा की। इससे पहले भी अर्जुन ने बच्चे के साथ एक तस्वीर साझा की थी।
गौरतलब है कि अर्जुन ने अप्रैल में पुष्टि की थी कि गैब्रिएला और वह एक साथ अपने पहले बच्चे का इंतजार कर रहे हैं। अर्जुन ने पूर्व मिस इंडिया मेहर जेसिया से शादी की थी, जिससे उनकी दो बेटियां माहिका और मायरा हैं।